Hospital Segamat

Hospital Segamat merupakan sebuah hospital kerajaan yang terletak di daerah Segamat, Johor, Malaysia. Latar belakang Hospital Segamat terletak 6 kilometer dari pusat bandar Segamat merupakan sebuah hospital berkonsepkan nukleus menggantikan hospital lama yang berusia 76 tahun. Mula beroperasi pada 27 Mac 1995 di mana ia merupakan sebuah hospital yang mempunyai perkhidmatan kepakaran basik. Ia juga mempunyai keluasan tapak 60 ekar, Hospital Segamat beroperasi dengan kapasiti 314 buah katil. Perkhidmatannya meliputi daerah Segamat, Gemas dan sebahagian selatan negeri Pahang. Hospital Daerah Segamat yang pertama terletak berhampiran dengan stesen Keretapi Segamat iaitu di jalan besar ke Muar. Sejarah Penubuhan Hospital Daerah Segamat yang pertama terletak berhampiran dengan stesen Keretapi Bandar Segamat iaitu di jalan besar ke Muar. Kawasannya seluas 15 ekar dan dibina pada tahun 1920. Wad pertama diwujudkan semasa itu ialah Wad Tibi kemudian pada tahun 1922 sebuah wad lagi telah dibina bagi menempatkan kes-kes kecederaan. Seterusnya disusuli pula dengan pembinaan Wad Sakit Puan / Bersalin dan Wad Kanak-Kanak pada tahun 1927 dan 1929. Berikutan itu banyak wad dan bangunan baru yang menempatkan perkhidmatan sokongan serta sebuah poliklinik telah dibina sehingga tahun 1967. Pada tahun 1970 an, Hospital ini telah digazetkan sebagai hospital dengan perkhidmatan Pakar Bedah dan Pakar Perubatan yang mempunyai katil sebanyak 224 buah. Pada tahun 1980 an, Perkhidmatan Perbidanan dan Sakit Puan diwujudkan di hospital ini. Namun pada tahun 1993 iaitu menjelang Rancangan Malaysia ke Enam, rancangan pembinaan sebuah hospital baru mula dibuat sehinggalah terbinanya Hospital Segamat yang sedang beroperasi sehingga kini. Bangunan Tambahan Bangunan Tambahan Hospital Segamat adalah projek pembangunan bagi meningkatkan kapasiti dan kualiti perkhidmatan kesihatan di Hospital Segamat, Johor, Malaysia. Bangunan ini diserahkan secara rasmi pada 25 Februari 2023 dan mula beroperasi secara berperingkat pada 5 Mac 2023. Projek ini dibina dengan kos kira-kira RM90.5 juta bagi menampung pertambahan pesakit serta memperluas fasiliti hospital. Bangunan tambahan menyediakan 67 katil baru, termasuk 37 katil untuk Jabatan Kecemasan dan Trauma, 18 katil di Unit Rawatan Rapi (ICU), dan 8 katil di High Dependency Unit (HDU). Selain itu, ia menempatkan empat dewan bedah, Central Sterile Supply Department (CSSD), dan Respiratory and Haemodynamics Unit (RHU). Projek ini juga menambah 422 lot tempat letak kereta bagi mengurangkan kesesakan. Dengan adanya bangunan tambahan ini, Hospital Segamat dapat memberikan rawatan kecemasan, pembedahan, dan penjagaan kritikal dengan lebih cekap, serta mengurangkan tekanan terhadap fasiliti sedia ada. Alamat Hospital Segamat KM 6, Jalan Genuang 85000 Segamat Johor Darul Takzim Malaysia 07-9433333 (Telefon) 07-9434641 (Fax) hospsg@moh.gov.my (Email) https://jknjohor.moh.gov.my/hsegamat/ Rujukan Pautan luar Laman Kementerian Kesihatan.